Index - Gazdaság - Kérték, mutassa a húst, elhajtott
Kérték, mutassa a húst, elhajtott
2013.02.21. 18:31
Galéria: Pesti hússzállítmányon ütött rajta a hatóságFotó: nebih.gov.hu
Az élelmiszerbiztonsági hatóság munkatársai épp egy kisteherautó rakodásakor értek a XVIII. kerületi nagykereskedelmi egységbe. Az ellenőrök felszólították a gépkocsivezetőt a hús eredetének igazolására, ám az a helyszínről elhajtott.
A kereskedelmi egységben 3898 kg – lejárt fogyaszthatósági idejű, beazonosíthatatlan, helyben tiltott módon lefagyasztott – árut vontak ki a forgalomból, és elrendelték annak megsemmisítését. Az egység működését azonnali hatállyal felfüggesztették. A bírság várható összege meghaladhatja a tízmillió forintot.